Wenn Bach Bienen gezüchtet hätte ...

"Wenn Bach Bienen gezüchtet hätte ..." ("Kui Bach oleks mesilasi pidanud ...") on eesti helilooja Arvo Pärdi teos klaverile, puhkpillikvintetile, keelpilliorkestrile ja löökpillidele."Arvo Pärt", Eesti Muusika Infokeskus (vaadatud 02.08.2025) 

Muusikateose pikkus on 6-7 minutit. Teose algversiooni esiettekanne oli ansambli Hortus Musicus tintinnabuli-stiili esitluskontserdil Estonia kontserdisaalis 27. oktoobril 1976.Eesti Muusika Infokeskuse andmestikus nimetatakse esiettekandeks eksklikult 28.04.1984 esitust Wittenis Saksamaal ja Eesti esiettekandeks 02.09.2020 esitust Pärdi päevadel Tallinna Jaani kirikusToomas Siitan, "Pärt, Bach ja mesilased", Arvo Pärdi Keskus (vaadatud 02.08.2025), aga helilooja orkestreeris 1984. aastal selle ümber esimeseks trükiversiooniks. Hiljem on ta seda korduvalt ümber töötanud (2001, 2019, 2020 - Nargen Festivaliks loodud versioon klaverile ja orkestrile). Teoses on läbivalt kasutatud Bachi nimemotiivi (b–a–c–h) ja Bachi h-moll prelüüdi muusikat "Hästitempereeritud klaviiri" I vihikust.

Algselt oli teose tööpealkiri irooniline "Muusikateadlase portree ühe herilaspere foonil". Teos on pühendatud Pärti innukalt toetanud muusikakriitik Ofelia Tuisule.

Pärdi teose ajendil kirjutas Briti luuletaja Charles Tomlinson luuletuse "Kui Bach oleks mesilasi pidanud..." ("If If Bach Had Been a Beekeeper"), mis ilmus tema luulekogus "Skywriting" (Carcanet Press, 2003).Carol Rumens, "Poem of the week: Event by Charles Tomlinson", The Guardian, 10. detsember 2018 (vaadatud 02.08.2025)

Diskograafia
 CD "Arvo Pärt. Collage", Philharmonia Orchestra & Chorus, dirigent Neeme Järvi, Chandos Records, 1993 (CHAN 9134)
 CD "Bryars, Skempton, Pärt", Adelaide'i Sümfooniaorkester, dirigent Gavin Bryars, GB Records, 2016

Viited

Välislingid
 Toomas Siitan, "Pärt, Bach ja mesilased", Arvo Pärdi Keskus
 "Poems about the music of Bach", BBC, 2014 (sisaldab ka Charles Tomlinsoni luuletust)

Kategooria:Arvo Pärdi teosed
Kategooria:Johann Sebastian Bach